১৯৫৭-৫৮ মৌসুম থেকে ১৯৬২-৬৩ মৌসুম পর্যন্ত চার্লি স্টেয়ার্সের প্রথম-শ্রেণীর খেলোয়াড়ী জীবন চলমান ছিল। ১৯৫৮-৫৯ মৌসুমে বার্বাডোসের বিপক্ষে মনোরম সেঞ্চুরি করেছিলেন। পরের মৌসুমে ইংল্যান্ডের বিপক্ষে প্রথম টেস্টে দ্বাদশ খেলোয়াড়ের মর্যাদা পান। তবে, সম্ভবতঃ তার বোলিং ভঙ্গীমার কারণে খেলানো হয়নি। পূর্বেকার ঘরোয়া মৌসুমে ঢিলাকৃতি বোলিং এর প্রধান কারণ ছিল।

১৯৬১ সালে বার্বাডোসের বিপক্ষে ৬/৭০ পান। কনরাড হান্ট, এভারটন উইকস ও সেম্যুর নার্স তার শিকারে পরিণত হয়েছিলেন। জর্জটাউনে আঞ্চলিক প্রতিযোগিতায় কম্বাইন্ড আইল্যান্ডসের বিপক্ষে ৬/৬৩ লাভ করেন। ঐ প্রতিযোগিতায় ১৮.২৩ গড়ে ২২ উইকেট দখল করেন। অংশগ্রহণকৃত সতেরোটি প্রথম-শ্রেণীর খেলায় একমাত্র শতকটি ১৯৫৯ সালে ব্রিজটাউনে বার্বাডোসের বিপক্ষে করেন। আট নম্বরে ব্যাটিংয়ে নেমে এ সাফল্য পান।

১৯৬২-৬৩ মৌসুমে ভারতীয় ক্রিকেট বোর্ড স্থানীয় ব্যাটসম্যানদেরকে উচ্চগতিসম্পন্ন পেস বোলারদের মোকাবেলার লক্ষ্যে ক্যারিবীয় দ্বীপপুঞ্জ থেকে চারজন ফাস্ট বোলারকে খেলার অনুমতি দিলে তিনি অপ্রত্যাশিতভাবে এ সুযোগ পান। স্টেয়ার্স বোম্বের পক্ষে খেলার সুযোগ পান। জয়পুরে রঞ্জি ট্রফির চূড়ান্ত খেলায় অংশ নেন। এটিই তার সর্বশেষ প্রথম-শ্রেণীর খেলা ছিল। রাজস্থানের বিপক্ষে ৬/৩৬ নিয়ে ইনিংস বিজয়ে প্রভূতঃ ভূমিকা রাখেন।

প্রথম-শ্রেণীর ক্রিকেট
অবসর
আন্তর্জাতিক ক্রিকেট
ব্যক্তিগত জীবন